CELEX: 31977R2290
Language: mt
Date: 1977-10-18 00:00:00
Title: Ir-Regolament tal-Kunsill (KEE, EURATOM, KEFA) Nru 2290/77 tat-18 ta' Ottubru 1977 li jistabbilixxi l-emolumenti tal-membri tal-Qorti ta' l-Awdituri

Avviż Legali Importanti

|

31977R2290

Official Journal L 268 , 20/10/1977 P. 0001 - 0004 Finnish special edition: Chapter 1 Volume 1 P. 0130  Spanish special edition: Chapter 01 Volume 2 P. 0070  Swedish special edition: Chapter 1 Volume 1 P. 0130  Portuguese special edition Chapter 01 Volume 2 P. 0070 

		Ir-Regolament tal-Kunsill (KEE, EURATOM, KEFA) Nru 2290/77tat-18 ta' Ottubru 1977li jistabbilixxi l-emolumenti tal-membri tal-Qorti ta' l-AwdituriIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 78e tiegħu,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 206 tiegħu,Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 180 tiegħu,Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej applikabbli għall-membri tal-Qorti ta' l-Awdituri bis-saħħa ta' l-imsemmija l-Artikoli 206, 78e u 180,Billi huwa l-Kunsill li jistabbilixxi s-salarji, l-allowances u l-pensjonijiet tal-membri tal-Qorti ta' l-Awdituri, flimkien ma' kull ħlas li għandu jsir minflok rimunerazzjoni,ADOTTA DAN IR-REGOLAMENT:Artikolu 1Mid-data tal-bidu tal-kariga tagħhom sa l-aħħar jum tax-xahar li fih itemmu l-kariga tagħhom, il-membri tal-Qorti ta' l-Awdituri għandhom ikunu intitolati għal salarju bażiku, allowances tal-familja u allowances oħra.Artikolu 2Is-salarju bażiku ta' kull xahar tal-membri tal-Qorti ta' l-Awdituri għandu jkun ugwali għall-ammont li jirriżulta mill-applikazzjoni tal-perċentwali li ġejjin għas-salarju bażiku ta' uffiċjal tal-Komunitajiet Ewropej, fuq l-aħħar tarġa tal-Grad A 1:President: | 108 % |Membri ohrajn: | 104 % |Artikolu 3Il-membri tal-Qorti ta' l-Awdituri għandhom ikunu intitolati għall-allowances tal-familja stabbiliti b'analoġija mad-dispożizzjonijiet ta' l-Artikolu 67 tar-Regolamenti tal-Persunal u l-Artikoli 1 sa 3 ta' l-Anness VII għal dawk ir-Regolamenti.Artikolu 4Il-membri tal-Qorti ta' l-Awdituri għandhom ikunu intitolati għal allowance ta' residenza li jkun ugwali għal 15 % tas-salarju bażiku tagħhom.Artikolu 5Is-salarji bażiċi msemmija fl-Artikolu 2, l-allowances tal-familja msemmija fl-Artikolu 3 u l-allowance ta' residenza msemmija fl-Artikolu 4 għandhom ikunu soġġetti għall-ippeżar stabbilit mill-Kunsill skond l-Artikoli 64 u 65 tar-Regolamenti tal-Persunal għall-uffiċjali tal-Komunitajiet Ewropej fir-rigward ta' uffiċjali li jaħdmu fil-Lussemburgu.Artikolu 6Meta jidħol fil-kariga jew itemm il-kariga tiegħu, membru tal-Qorti ta' l-Awdituri għandu jkun intitolat għal:(a) allowance tad-dħul fil-kariga li għandha tkun ugwali għal xahrejn paga bażika meta dan l-uffiċjal jidħol fil-kariga tiegħu u allowance minħabba bdil fil-post tar-residenza li għandha tkun ugwali għal xahar salarju bażiku minn meta dan itemm il-kariga tiegħu;(b) rimborż ta' l-ispejjeż ta' l-ivjaġġar li huwa jkun nefaq għalih stess u għall-membri tal-familja tiegħu, u rimborż ta' l-ispejjeż li jkunu saru minħabba l-ġarr ta' l-affarijiet u l-għamara tiegħu, inkluża l-assigurazzjoni kontra riskji ordinarji (serq, ksur, ħruq).Jekk iż-żmien tal-kariga tiegħu jkun imġedded, huwa ma jibqax aktar intitolat għall-ebda allowance stabbilita f'dan l-Artikolu. Lanqas m'għandu jibqa' hekk intitolat jekk dan jinħatar membru ta' xi istituzzjoni tal-Komunitajiet, jekk dik l-istituzzjoni jkollha s-sede proviżorja tagħha fil-belt fejn dan kien meħtieġ oriġinarjament li jgħix minħabba l-kariga tiegħu, u jekk fiż-żmien tal-ħatra l-ġdida tiegħu dan ikun għadu ma marx jgħix fil-post il-ġdid tar-residenza.Artikolu 7Membru tal-Qorti ta' l-Awdituri li waqt il-qadi ta' dmirijietu jkun meħtieġ jivvjaġġa ‘l hinn mill-post tal-lokalità proviżorja tal-Qorti għandu jkun intitolat għal:(a) ir-rimborż ta' l-ispejjeż ta' l-ivvjaġġar;(b) ir-rimborż ta' l-ispejjeż tal-lukanda (kamra, servizzi u taxxi biss);(ċ) allowance ta' sussistenza ta' Bfrs 800 għal kull jum sħiħ ta' assenza; għal vjaġġi barra l-Ewropa, din l-allowance għandha tiżdied għal Bfrs 1500.Artikolu 81. Għal tliet snin mill-ewwel jum tax-xahar ta' wara dak li fih tintemmlu l-kariga, persuna li kienet membru tal-Qorti ta' l-Awdituri għandha tirċievi allowance transitorja kull xahar stabbilita f'konformità mal-proċedura li ġejja:- 35 % tas-salarju bażiku li hu kien jirċievi meta ntemmitlu l-kariga tiegħu, jekk il-perjodu tas-servizz tiegħu ikun inqas minn sentejn;- 40 % ta' l-istess salarju jekk dak il-perjodu jkun ta' aktar minn sentejn iżda inqas minn tliet snin;- 45 % ta' l-istess salarju jekk dak il-perjodu jkun aktar minn tliet snin u inqas minn ħames snin;- 50 % ta' l-istess salarju jekk dak il-perjodu jkun aktar minn ħames snin iżda inqas minn għaxar snin;- 55 % ta' l-istess salarju jekk dak il-perjodu jkun aktar minn 10 snin iżda inqas minn 15-il sena;- 60 % ta' l-istess salarju f'każijiet oħra.2. L-intitolament għal din l-allowance għandu jieqaf jekk il-persuna li kienet membru tal-Qorti ta' l-Awdituri tinħatar f'xi kariga ta' waħda mill-istituzzjonijiet tal-Komunitajiet jew mal-mewt tagħha. F'każ ta' din il-ħatra, l-allowance għandha titħallas sad-data ta' meta jibda jaqdi d-dmirijiet il-ġodda; f'każ ta' mewt, il-pagament għax-xahar li fih isseħħ il-mewt għandu jkun l-aħħar wieħed.3. Jekk matul dan il-perjodu ta' tliet snin il-persuna konċernata tibda tagħmel xi attività oħra bi qligħ, l-ammont li bih ir-rimunerazzjoni gross ta' kull xahar (i.e. qabel it-tnaqqis tat-taxxi), flimkien ma' l-allowance prevista fil-paragrafu 1, jeċċedi r-rimunerazzjoni, qabel it-tnaqqis tat-taxxi, li hu jirċievi bħala membru tal-Qorti ta' l-Awdituri skond l-Artikoli 2, 3 u 4, għandu jitnaqqas mill-allowance. Meta jkun ikkalkulat l-ammont tar-rimunerazzjoni li dan ikun irċieva għal din l-attività l-ġdida, il-forom kollha ta' rimunerazzjoni għandhom ikunu inklużi, għajr dawk li jirrappreżentaw ir-rimborż ta' l-ispejjeż.4. Fid-data li dan itemm il-kariga tiegħu, fl-1 ta' Jannar ta' kull sena minn hemm 'il quddiem, u f'każ li jkun hemm xi tibdiliet fis-sitwazzjoni finanzjarja tiegħu, membru tal-Qorti ta' l-Awdituri għandu jiddikjara lill-President tal-Qorti ta' l-Awdituri il-forom kollha ta' rimunerazzjoni li hu jirċievi għas-servizzi tiegħu, għajr dawk li jirrappreżentaw ir-rimborż ta' l-ispejjeż.Rimunerazzjoni addizzjonali li l-persuna li kienet membru tkun irċieviet b'mod leġittimu matul il-qadi tal-kariga tiegħha bħala membru tal-Qorti ta' l-Awdituri m'għandhiex titnaqqas mill-allowance transitorja.Din id-dikjarazzjoni għandha ssir bil-bona fidi u għandha tkun ittrattata bħala kunfidenzali. L-informazzjoni li jkun hemm fiha m'għandhiex tintuża għal skopijiet oħra għajr għal dawk ta' dan ir-Regolament u m'għandhiex tiġi kkomunikata lil terzi persuni.5. Matul il-perjodu tat-tliet snin imsemmi fil-paragrafu 1, il-persuna li kienet membru tal-Qorti ta' l-Awdituri għandha tkun intitolata għall-allowances tal-familja previsti fl-Artikolu 3.Artikolu 91. Wara t-tmiem tal-kariga tagħhom, il-membri tal-Qorti ta' l-Awdituri għandhom ikunu intitolati għal pensjoni tul ħajjithom pagabbli mid-data ta' meta huma jagħlqu l-65 sena.2. Huma jistgħu, madankollu, jagħmlu talba biex jibdew jieħdu din il-pensjoni meta jagħlqu s-60 sena. F'dak il-każ għall-pensjoni għandu jkun applikat dan il-koeffiċjent li ġej:60 sena | 0.75 |61 sena | 0.75 |62 sena | 0.80 |63 sena | 0.87 |64 sena | 0.95 |Artikolu 10L-ammont tal-pensjoni għandu jkun 4.5 % tas-salarju bażiku irċevut l-aħħar għal kull sena sħiħa fil-kariga, u wieħed minn kull tnax ta' dik is-somma għal kull xahar sħiħ. Il-pensjoni massima għandha tkun ta' 70 % tas-salarju bażiku irċevut l-aħħar.Meta l-persuna konċernata tkun wettqet id-doveri ta' President u ta' membru tal-Qorti ta' l-Awdituri, is-salarju li fuqu għandha tinħadem il-pensjoni għandu jkun marbut mal-proporzjon taż-żmien li l-persuna tkun għaddiet twettaq kull wieħed minn dawk id-doveri.Artikolu 11Membru tal-Qorti ta' l-Awdituri li jkun qed ibati minn xi diżabbiltà meqjusa bħala totali li ma tkunx tħallih iwettaq id-dmirijiet tiegħu u li minħabba f'hekk jirriżenja, jew ikun imġiegħel jirriżenja għandu jkun intitolat, mid-data tar-riżenja jew minn dik tar-riżenja sfurzata tiegħu, għal dawn il-benefiċċji li ġejjin:(a) meta d-diżabbiltà tkun rikonoxxuta bħala permanenti, huwa għandu jkun intitolat għal pensjoni tul ħajtu li tinħadem skond id-dispożizzjonijiet ta' l-Artikolu 10, li m'għandhiex tkun inqas minn 30 % tas-salarju bażiku li huwa jkun irċieva l-aħħar. Huwa għandu jkun intitolat għall-pensjoni massima jekk l-inkapaċità tkun ir-riżultat ta' diżabbiltà jew marda li hu jkun ġarrab waqt il-qadi ta' dmirijietu;(b) fejn id-diżabbiltà tkun waħda temporanja, hu għandu jkun intitolat, sakemm jirkupra, għal pensjoni b'rata ta' 60 % tas-salarju bażiku li huwa jkun irċieva l-aħħar, jekk ikun ġarrab id-diżabbiltà jew il-marda waqt il-qadi ta' dmirijietu, u ta' 30 % fil-każi l-oħra. Meta min qed jirċievi l-pensjoni ta' din id-diżabbiltà jilħaq il-65 sena, jew meta l-pensjoni tad-diżabbiltà tkun ilha tingħata għal seba' snin, din għandha tinbidel b'waħda għal ħajtu li tinħadem skond id-dispożizzjonijiet ta' l-Artikolu 10.Artikolu 12Membru tal-Qorti ta' l-Awdituri għandu jkun intitolat għall-benefiċċji ta' l-iskema tas-sigurtà soċjali previsti fir-Regolamenti tal-Persunal għall-uffiċjali tal-Komunitajiet Ewropej li jkopru mard, mard okkupazzjonali, inċidenti industrijali, kif ukoll benefiċċji tat-twelid u tal-mewt.Dan l-Artikolu għandu jgħodd ukoll għall-persuni li kienu membri tal-Qorti ta' l-Awdituri li jibbenifikaw jew skond l-iskema ta' pensjoni maħsuba fl-Artikolu 9 jew skond l-allowance transitorja maħsuba fl-Artikolu 8. Dan il-paragrafu, madankollu, m'għandux ikun applikat biex ikopri riskji li jkunu koperti diġà bi skema ta' sigurtà soċjali oħra u li l-persuna li kienet membru tal-Qorti ta' l-Awdituri tkun tista' tibbenifika minnha.Artikolu 13Meta terz ikun responsabbli għad-diżabbiltà jew il-mewt ta' membru tal-Qorti ta' l-Awdituri, id-drittijiet ta' dak il-membru, jew ta' l-aventi kawza tiegħu li jistitwixxu proċeduri legali kontra t-terza parti, għandhom jiddevolvu fuq il-Komunitajiet safejn dawn ikollhom obbligi taħt din l-iskema ta' pensjoni.Artikolu 14L-allowance transitorja maħsuba fl-Artikolu 8, il-pensjoni maħsuba fl-Artikolu 9 u l-pensjoni maħsuba fl-Artikolu 11 m'għandhomx jittieħdu mill-istess persuna fl-istess waqt. Meta membru tal-Qorti ta' l-Awdituri jkun intitolat li jagħmel talba għal benefiċċju taħt aktar minn waħda minn dawk id-dispożizzjonijiet, dik id-dispożizzjoni biss li hija l-aktar vantaġġjuża għal min qed jagħmel it-talba għandha tgħodd.Artikolu 15Fejn membru tal-Qorti ta' l-Awdituri jmut waqt iż-żmien tal-kariga tiegħu, il-konjuġi li jibqa' ħaj jew it-tfal dipendenti għandhom ikunu intitolati, sa l-aħħar tat-tielet xahar ta' wara dak li fih tkun seħħet il-mewt, għar-rimunerazzjoni li għaliha l-membru tal-Qorti ta' l-Awdituri kien ikun intitolat taħt l-Artikoli 2, 3 u 4.Artikolu 161. L-armla u t-tfal dipendenti ta' membru jew ta' persuna li kienet membru tal-Qorti ta' l-Awdituri li jkunu akkwistaw drittijiet għall-pensjoni mal-mewt tiegħu għandhom ikunu intitolati għall-pensjoni tas-superstiti.Dik il-pensjoni għandha tkun ugwali għal perċentwal tal-pensjoni li tkun dovuta lil dak il-membru jew persuna li kienet membru tal-Qorti ta' l-Awdituri taħt l-Artikolu 10 fid-data tal-mewt, prinċipalment:— ghal armla ghal kull wild meta l | 60 % |— omm tkun ghadha hajja ghal kull wild meta kemm l | 10 % |— omm u kemm il missier ikunu mejtin | 20 % |Madankollu, jekk il-mewt tal-membru tal-Qorti ta' l-Awdituri sseħħ waqt iż-żmien tal-kariga tiegħu, il-pensjoni tas-superstiti għall-armla għandha tkun ugwali għal 36 % tas-salarju bażiku li dan ikun jirċievi meta tkun seħħet il-mewt.2. L-ammont totali ta' dawn il-pensjonijiet tas-superstiti m'għandux jeċċedi l-ammont tal-pensjoni tal-membru jew tal-persuna li kienet membru tal-Qorti ta' l-Awdituri li fuqu dawn ikunu nħadmu. It-total massimu tal-pensjonijiet tas-superstiti li għandu jitħallas għandu jinqasam, fejn ikun jgħodd, bejn il-benefiċjarji skond il-perċentwali ta' hawn fuq.3. Il-pensjonijiet tas-superstiti għandhom jingħataw mill-ewwel jum tax-xahar kalendarju wara d-data tal-mewt; madankollu, fejn ikunu jgħoddu d-dispożizzjonijiet ta' l-Artikolu 15, l-eliġibiltà m'għandhiex tibda qabel l-ewwel jum tar-raba' xahar wara dak li fih tkun seħħet il-mewt.4. L-intitolament għall-pensjoni tas-superstiti għandu jintemm fl-aħħar tax-xahar kalendarju li fih il-persuna intitolata tmut. Barra minhekk, l-intitolament għall-pensjoni ta' l-orfni għandu jintemm fl-aħħar tax-xahar li fih il-wild jagħlaq il-21 sena. Madankollu, l-intitolament għandu jiġi estiż waqt li l-wild ikun għadu qed jirċievi xi taħriġ vokazzjonali, iżda mhux aktar mit-tmiem tax-xahar li fih jagħlaq il-25 sena.Il-pensjoni għandha tibqa' titħallas lill-orfni li, minħabba xi mard jew diżabbiltà, ma jkunx jista' isib xi forma ta' xogħol.5. Fejn persuna li kienet membru tal-Qorti ta' l-Awdituri tiżżewweġ u fid-data taż-żwieġ għandha drittijiet ta' pensjoni dovuti lilha skond dan ir-Regolament, il-mara u t-tfal kollha ta' dan iż-żwieġ ma għandhomx ikunu intitolati għall-pensjoni tas-superstiti, ħlief fejn iż-żwieġ ikun sar qabel id-data tal-mewt tal-persuna li kienet membru tal-Qorti ta' l-Awdituri b'ħames snin jew aktar.6. L-intitolament ta' armla għall-pensjoni tas-superstiti għandu jintemm f'każ li terġa' tiżżewweġ. Hi għandha mbagħad tkun intitolata għall-ħlas immedjat ta' somma flus f'daqqa li tkun ugwali għad-doppju ta' l-ammont annwali tal-pensjoni tas-superstiti tagħha.Artikolu 17Membru tal-Qorti ta' l-Awdituri li jitneħħa mill-obbligi tiegħu minħabba mġieba ħażina għandu jitlef kull dritt għal allowance transitorja u pensjoni ta' irtirar; madankollu, dan m'għandux jolqot li dawk li huma intitolati taħtu.Artikolu 18F'każ li l-Kunsill jiddeċiedi li jżid is-salarju bażiku, dan għandu jiddeċiedi wkoll fuq iż-żieda xierqa li għandha ssir fir-rati tal-pensjonijiet eżistenti.Artikolu 19Il-ħlas tal-benefiċċji previsti f'din l-iskema ta' pensjoni għandu jiddaħħal fl-estimi tal-Komunitajiet. L-Istati Membri għandhom jiggarantixxu b'mod konġunt il-ħlas ta' dawn il-benefiċċji f'konformità ma' l-iskala għall-finanzjament ta' din l-ispiża.Artikolu 201. Il-ħlas tas-somom dovuti skond l-Artikoli 2, 3, 4, 6, 12 u 15 għandu jsir fil-munita tal-pajjiż fejn il-Qorti ta' l-Awdituri tinstab b'mod proviżorju.2. Il-benefiċjarji jistgħu jagħżlu li s-somom dovuti skond l-Artikoli 8, 9, 11 u 16 jitħallsu fil-munita jew tal-pajjiż li tiegħu huma ċittadini, jew ta' dak il-pajjiż fejn jirrisjedu jew tal-pajjiż fejn il-Qorti ta' l-Awdituri tinstab b'mod proviżorju; l-għażla tagħhom għandha tibqa' operattiva għal minn ta' l-anqas sentejn.Fejn la l-ewwel u lanqas it-tieni minn dawn il-pajjiżi ma jkun Stat Membru tal-Komunità, is-somom dovuti għandhom jitħallsu fil-munita tal-pajjiż fejn il-Qorti ta' l-Awdituri tinstab b'mod proviżorju.Artikolu 21Ir-Regolament li jistabbilixxi l-kondizzjonijiet u l-proċedura biex tkun applikata t-taxxa għall-benefiċċju tal-Komunitajiet għandu jkun jgħodd għall-membri tal-Qorti ta' l-Awdituri.Artikolu 22Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fil-Lussemburgu, fit-18 ta' Ottubru 1977.Għall-KunsillIl-PresidentH. Simonet--------------------------------------------------